Hoppbakken har tilskuerkapasitet på ca. 40 000, og er med det et av Polens største idrettsanlegg. Under verdenscuprennet i 2002 var det over 50 000 tilskuere i bakken. I 2004 ble det lagt plastmatter i bakken, slik at den også kan brukes i sommerhalvåret. Siste større ombygging av bakken ble gjort i 2016, da tilløpet ble modernisert, og 2017, da unnarennet ble ombygd. Dermed ble bakkens størrelse endret fra K120 (HS134) til K125 (HS140).